Julius Taeker

Julius Taeker VR I/3 (16. november 1866 Tartu – 7. november 1923 Tallinn, sõjaväe Juhkentali haigemaja) oli Eesti sõjaväelane (veterinaarkolonel) ja loomaarst.Ohvitseride andmekogu: Taeker, JuliusMag. Julius Taeker, Päevaleht, nr.300, 9. november 1923, lk 4 

Oli üks kaheteistkümnest loomaarstist, kes osales Eesti Loomaarstide Seltsi (1927. aastast: Eesti Loomaarstide Ühing) asutamise ettevalmistamisel ja hiljem ka asutamisel. Valiti 1920. aastal Eesti Loomaarstide Seltsi eestseisuse poolt selle esimeseks esimeheks.

 Elulugu 
Tartus sündinud Taeker omandas üldhariduse Tartu Reaalkoolis ja immatrikuleeriti 17. augustil (ukj 29. augustil) 1885 riigi stipendiaadina Tartu Veterinaariainstituuti. 1892. aastal kaitses samas magistriväitekirja teemal "Odontogeneesi andmed sõralistel" (Zur Kentnis des Gebisses Ungulaten). Vahepeal töötas ka Turgai oblastis, kus tegeles veiste katku tõrjumisega.Andres Aland (2018). "Ühe vilistlase eluring". Eesti Loomaarstlik Ringvaade, 2, 15−16.

Pärast magistrikraadi omandamist asus ta sama aasta suvel tööle piirkondliku loomaarstina Koktšetavi linnas Akmolinski oblastis. 1906–1916 töötas ta direktorina Omski Veterinaarvelskrite Koolis ning enne Eestisse naasmist 1918. aastal jõudis olla ametis ka Venemaa põllutööministeeriumi loomakasvatuse osakonnas.

Alates 1919. aastast töötas Eesti Vabariigi Sõjaväe Varustusvalitsuse loomatervishoiu osakonna abiülemana. Julius Taeker oli alates Eesti Loomaarstide Seltsi asutamisest (1919) kuni 1921 aasta detsembrini selle eestseisuse esimees, mil ta tervislikel põhjustel tollest ametist loobus. 1922. aastal valiti ta Tartu Ülikooli loomaarsti teaduskonna anatoomia õppetooli professoriks, kuid loobus sellest teadmata põhjustel.

Julius Taeker suri südamerabanduse tagajärjel 7. novembril 1923 ja maeti 12. novembril vanale Maarja kalmistule Tartus.

Tunnustus
1921 Vabadusristi I liigi 3. järk

Teoseid
 Dissertatsioon: Zur Kenntniss der Odontogenese bei Ungulaten : Inaugural-Dissertation zur Erlangung des Grades eines Magisters der Veterinair-Medicin / verfasst und mit Bewilligung des Conseils des Dorpater Veterinair-Instituts zur öffentlichen Vertheidigung bestimmt von Julius Taeker ; [gez. v. J. Taeker], Tartu Veterinaarinstituut, Tartu, 1892 (Morpholpog Jahrbuch, XV. P. 308) Digitaalselt

Viited

 Kirjandus 
 Andres Aland (2018). "Ühe vilistlase eluring". Eesti Loomaarstlik Ringvaade, 2, 15−16.

Kategooria:Sõjaministeeriumi koosseis
Kategooria:Eesti loomaarstiteadlased
Kategooria:Tartu veterinaariinstituudi vilistlased
Kategooria:Vabadussõja veteranid
Kategooria:Vabadusristi I liigi 3. järgu kavalerid
Kategooria:Maarja kalmistule maetud
Kategooria:Sündinud 1866
Kategooria:Surnud 1923